**Kauno lopšelis – darželis „Drevinukas“**

**2024 m FINANSINIŲ ATASKAITŲ RINKINIO**

**AIŠKINAMASIS RAŠTAS**

**I SKYRIUS**

**BENDROJI DALIS**

1. Kauno lopšelis-darželis „Drevinukas“ įstaigos kodas 191634969, steigėjas – Kauno miesto savivaldybė. Pagrindinės veiklos pobūdis – ikimokyklinis ir priešmokyklinis ugdymas
2. Įstaiga kontroliuojamų, asocijuotųjų ar kitaip administruojamų subjektų neturi.
3. Įstaiga filialų ar struktūrinių vienetų neturi.
4. Vidutinis darbuotojų skaičius per ataskaitinį laikotarpį 44 darbuotojai.
5. Svarbių sąlygų, kuriomis veikia įstaiga ir kurios gali paveikti tolesnę įstaigos veiklą nėra.
6. Įstaigos finansiniai metai prasideda sausio 1 d. ir baigiasi gruodžio 31 d.

**II SKYRIUS**

**APSKAITOS POLITIKA**

**Finansinių ataskaitų parengimo pagrindas**

Įstaigos finansinių ataskaitų rinkinys parengtas vadovaujantis Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais (toliau — VSAFAS) ir kitais Lietuvos Respublikos teisės aktais, reglamentuojančiais viešojo sektoriaus subjektu finansinių ataskaitų parengimą. Apskaitos politika suvienodinta visoms įstaigoms, kurių buhalterinę apskaitą centralizuotai tvarko BĮ „Kauno biudžetinių įstaigų buhalterinė apskaita“ ir patvirtinta BĮ ,,Kauno biudžetinių įstaigų buhalterinė apskaita“ 2018 m. lapkričio 15 d. direktoriaus įsakymu Nr. V-52. Apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra:

svarbi vartotojų sprendimams priimti;

patikima, nes: teisingai parodo finansinius rezultatus, finansinę būklę ir pinigų srautus;

parodo ūkinių įvykių ir ūkinių operacijų ekonominę prasmę, ne vien teisinę formą;

nešališka, netendencinga;

apdairiai pateikta (atsargumo principas);

visais reikšmingais atžvilgiais išsami.

Įstaiga pasirinktą apskaitos politiką taiko nuolat.

Apskaitos politika pakeista vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas. Apskaitos politikos pakeitimas įstaigos ankstesniems rezultatams įtakos neturėjo.

Įstaigos apskaitoje taikomi visų VSAFAS reikalavimai, išskyrus:

9-ojo VSAFAS „Mokesčių ir socialinių įmokų pajamos“;

26-ojo VSAFAS „Išteklių fondo apskaita ir finansinių ataskaitų rinkinys“.

Apskaitoje ūkinės operacijos ir įvykiai registruojami ir finansinių ataskaitų rinkinys sudaromas taikant šiuos bendruosius apskaitos principus:

kaupimo;

subjekto;

veiklos tęstinumo;

periodiškumo;

pastovumo;

piniginio mato;

palyginimo;

atsargumo;

neutralumo;

turinio viršenybės prieš formą.

Pagal subjekto principą Įstaiga laikoma atskiru apskaitos vienetu, kuris atskirai tvarko apskaitą, sudaro ir teikia atskirus finansinių ataskaitų ir biudžeto vykdymo ataskaitų rinkinius.

Pagal turinio viršenybės prieš formą principą, Įstaigoje apskaitos politikoje ūkiniai įvykiai ir ūkinės operacijos vertinami ir pripažįstami pagal jų ekonominę prasmę ir turinį, nepriklausomai nuo to, ar tokią ūkinę operaciją vykdyti, sandorį sudaryti Įstaigai leidžia jo veiklą reglamentuojantys teisės aktai.

Visos ūkinės operacijos ir ūkiniai įvykiai apskaitoje registruojami eurais ir centais, apvalinant iki šimtųjų eurų dalių (dviejų skaitmenų po kablelio).

Visos ūkinės operacijos ir ūkiniai įvykiai registruojami pagal Įstaigos sąskaitų planą. Atsižvelgiant į ūkinių operacijų esmę apskaitoje ūkinės operacijos ir ūkiniai įvykiai registruojami nurodant šiuos detalizuojančius požymius:

* lėšų šaltinį;
* programą ir priemonę;
* valstybės funkciją;
* ekonominės klasifikacijos straipsnį;
* buhalterinę sąskaitą

**Nematerialusis turtas**

Nematerialiojo turto apskaitos metodai ir taisyklės nustatyti 13-ajame VSAFAS „Nematerialusis turtas“, nematerialiojo turto nuvertėjimo apskaičiavimo ir apskaitos metodai ir taisyklės – 22-ajame VSAFAS „Turto nuvertėjimas“.

Nematerialusis turtas yra pripažįstamas ir registruojamas apskaitoje, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Išlaidos, padarytos po pirkto arba susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą, t. y. kad atliktas esminis nematerialiojo turto pagerinimas. Jei po atliktų darbų nematerialusis turtas neteiks didesnės ekonominės naudos, atlikti darbai nepripažįstami esminiu pagerinimu, o šių darbų vertė registruojama kaip ataskaitinio laikotarpio sąnaudos.

Išankstiniai apmokėjimai už nematerialųjį turtą apskaitoje registruojami tam skirtose nematerialiojo turto sąskaitose.

Po pirminio pripažinimo nematerialusis turtas, kurio naudingo tarnavimo laikas yra ribotas, finansinėse ataskaitose parodomas įsigijimo savikaina, atėmus sukauptą amortizaciją ir nuvertėjimą, jei jis yra, suma.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Nematerialiojo turto naudingo tarnavimo laikas, nustatytas atsižvelgiant į sutartis ar kitas juridines teises, neturi būti ilgesnis už juridinių teisių galiojimo laikotarpį. Kitam nematerialiajam turtui BĮ taiko nematerialiojo turto amortizacijos normatyvus, nustatytus teisės aktu ir patvirtintus Kauno miesto savivaldybės administracijos direktoriaus.

|  |  |  |
| --- | --- | --- |
| Eil. Nr. | Ilgalaikio turto grupės ir rūšys | Turto nusidėvėjimo normatyvai (metais) |
| 1 | 2 | 3 |
|  | NEMATERIALUSIS TURTAS |  |
| 1. | Patentai, išradimai, licencijos, įsigytos kitos teisės neterminuotam laikotarpiui | 3 |
| 2. | Programinė įranga, jos licencijos ir techninė dokumentacija, įsigyta neterminuotam laikotarpiui | 3 |
| 3. | Kitas nematerialusis turtas | 3 |

Kai turtas parduodamas arba nurašomas, jo įsigijimo savikaina, sukaupta amortizacija ir nuvertėjimas, jei jis yra, nurašomi. Pardavimo pelnas ar nuostoliai parodomi atitinkamame veiklos rezultatų ataskaitos straipsnyje.

Išsamiau BĮ nematerialiojo turto apskaitos tvarka ir procedūros nustatytos atitinkamuose Apskaitos tvarkytojo (toliau – AT) vadovo įsakymais patvirtintuose apskaitos tvarkų aprašuose.

**Ilgalaikis materialusis turtas**

Ilgalaikio materialiojo turto apskaitos metodai ir taisyklės nustatyti 12-ajame VSAFAS „Ilgalaikis materialusis turtas“, 22-ajame VSAFAS „Turto nuvertėjimas“ ir 27-ajame VSAFAS „Koncesijos ir valdžios ir privataus subjektų partnerystės sutartys“.

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir 12-ajame VSAFAS nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetus.

Išankstiniai apmokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.

Po pirminio pripažinimo ilgalaikis materialusis turtas, išskyrus žemę, kultūros vertybes ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra, suma. Žemė, kultūros vertybės ir kitos vertybės po pirminio pripažinimo finansinėse ataskaitose rodomos tikrąja verte.

Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, nustatytus teisės aktu ir patvirtintus Kauno miesto savivaldybės administracijos direktoriaus.

|  |  |  |
| --- | --- | --- |
| Eil. Nr | Ilgalaikio turto grupės ir rūšys | Turto nusidėvėjimo normatyvai (metais) |
| 1 | 2 | 3 |
|  | MATERIALUSIS TURTAS | |
| 1 | Pastatai |  |
| 1.1. | Kapitaliniai mūriniai pastatai (sienos – 2,5 ir daugiau plytų storio, gelžbetoninės; perdangos ir denginiai – gelžbetoniniai ir betoniniai), monolitinio gelžbetonio pastatai, stambių blokų (perdangos ir denginiai – gelžbetoniniai) pastatai | 90 |
| 1.2. | Pastatai (sienos – iki 2,5 plytos storio, blokų, monolitinio šlako, betono, lengvų šlako blokų, perdangos ir denginiai – gelžbetoniniai, betoniniai arba mediniai) | 60 |
| 1.3. | Tašytų rąstų pastatai | 40 |
| 1.4. | Surenkamieji, išardomieji, moliniai ir kiti pastatai | 20 |
| 2. | Infrastruktūros ir kiti statiniai |  |
| 2.1. | Infrastruktūros statiniai |  |
| 2.1.1. | Betoniniai, gelžbetoniniai, akmens | 40 |
| 2.1.2. | Metaliniai | 20 |
| 2.1.3. | Mediniai | 15 |
| 2.1.4. | Kiti tinklai (šilumos, vandens, nuotekų, ryšių, elektros ir kt.) | 30 |
| 2.2. | Kiti statiniai (vaikų žaidimo aikštelės, sporto aikštynai ir kiti statiniai) | 20 |
| 3. | Mašinos ir įrenginiai |  |
| 3.1. | Gamybos mašinos ir įrenginiai | 25 |
| 3.2. | Ginkluotė, ginklai ir karinė technika | 40 |
| 3.3. | Medicinos įranga | 10 |
| 3.4. | Apsaugos įranga | 10 |
| 3.5. | Filmavimo, fotografavimo, mobiliojo telefono ryšio įrenginiai | 2 |
| 3.6. | Radijo ir televizijos, informacinių ir ryšių technologijų tinklų valdymo įrenginiai ir įranga | 3 |
| 3.7. | Kitos mašinos ir įrenginiai | 2 |
| 4. | Transporto priemonės |  |
| 4.1. | Lengvieji automobiliai ir jų priekabos |  |
| 4.1.1. | daugiau nei 5 metai nuo gamybos metų | 2 |
| 4.1.2. | mažiau nei 5 metai nuo gamybos metų | 4 |
| 4.1.3. | einamųjų metų gamybos (nauji) | 10 |
| 4.2. | Specialūs automobiliai | 7 |
| 4.3. | Autobusai, krovininiai automobiliai, jų priekabos ir puspriekabės | 7 |
| 4.4. | Kitos transporto priemonės | 7 |
| 5. | Baldai ir biuro įranga |  |
| 5.1. | Baldai | 3 |
| 5.2. | Kompiuteriai ir jų įranga | 3 |
| 5.3. | Kopijavimo ir dokumentų dauginimo priemonės | 3 |
| 5.4. | Kita biuro įranga | 3 |
| 6. | Kitas ilgalaikis materialusis turtas |  |
| 6.1. | Scenos meno priemonės | 10 |
| 6.2. | Muzikos instrumentai | 5 |
| 6.3. | Kitas ilgalaikis materialusis turtas | 7 |

Ilgalaikio materialiojo turto naudingo tarnavimo laikas, nustatytas atsižvelgiant į sutartis ar kitas juridines teises, neturi būti ilgesnis už juridinių teisių galiojimo laikotarpį.

Kai turtas parduodamas arba nurašomas, jo įsigijimo savikaina, sukaupto nusidėvėjimo ir, jei yra, nuvertėjimo sumos nurašomos. Pardavimo pelnas ar nuostoliai parodomi atitinkamame veiklos rezultatų ataskaitos straipsnyje.

Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

Ilgalaikio materialiojo turto apskaitos tvarkos ir procedūros nustatytos atitinkamuose AT vadovo įsakymais patvirtintuose apskaitos tvarkų aprašuose.

**Biologinis turtas**

Biologinio turto ir mineralinių išteklių apskaitos metodai ir taisyklės nustatyti 16-ajame VSAFAS „Biologinis turtas ir mineraliniai ištekliai“.

Biologinis turtas ir mineraliniai ištekliai pripažįstami ir registruojami apskaitoje, jeigu atitinka 16-ajame VSAFAS nurodytus turto pripažinimo kriterijus.

Pirminio pripažinimo metu ir paskesnio vertinimo metu biologinio turto vienetas apskaitoje registruojamas tikrąja verte. Kai tikroji vertė negali būti patikimai įvertinta, turtas apskaitoje registruojamas ir finansinėse ataskaitose parodomas taip:

* verte, kuri yra nustatoma remiantis tą turtą valdančios BĮ nustatytomis taisyklėmis (metodika);
* įsigijimo arba pasigaminimo savikaina, jei ji gali būti patikimai nustatyta (paskesnio vertinimo metu apskaitoje registruojamas ir finansinėse ataskaitose rodomas įsigijimo savikaina, atėmus nuvertėjimo nuostolius);
* simboline vieno euro verte, jei BĮ neturi nustatytų taisyklių (metodikos) ir įsigijimo savikaina yra lygi nuliui arba negali būti patikimai nustatyta.

Išankstiniai sumokėjimai už biologinį turtą apskaitoje registruojami tam skirtose biologinio turto sąskaitose.

Kai turtas parduodamas ar nurašomas, jo įsigijimo savikaina ir vertės pasikeitimas, jei jis yra, nurašomi. Pardavimo pelnas ar nuostoliai parodomi atitinkamame veiklos rezultatų ataskaitos straipsnyje.

BĮ biologinio turto neturi, bet jei atsirastų jis bus tvarkomas kaip nustatyta 16-ąjame standarte.

**Atsargos**

Atsargų apskaitos metodai ir taisyklės nustatyti 8-ajame VSAFAS „Atsargos“.

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo ar pasigaminimo savikaina ar grynąja galimo realizavimo verte, atsižvelgiant į tai, kuri iš jų yra mažesnė.

Strateginės ir neliečiamos atsargos vertinamos įsigijimo savikaina, išskyrus 8-ajame VSAFAS nustatytus atvejus.

Apskaičiuojant atsargų, sunaudotų teikiant paslaugas, ar parduotų atsargų savikainą, BĮ taiko FIFO („pirmas į – pirmas iš“) atsargų įkainojimo būdą arba konkrečių kainų būdą.

Atsargos gali būti nuvertinamos (nukainojamos) iki grynosios galimo realizavimo vertės tam, kad jų balansinė vertė neviršytų būsimos ekonominės naudos ar paslaugų vertės, kurią tikimasi gauti šias atsargas pardavus, išmainius, paskirsčius ar sunaudojus.

Kai atsargos (taip pat ir nebaigtos vykdyti sutartys) parduodamos, sunaudojamos, nurašomos ar perduodamos, jų balansinė vertė pripažįstama sąnaudomis to laikotarpio, kuriuo pripažįstamos atitinkamos pajamos arba suteikiamos viešosios paslaugos. Atsargų sunaudojimas arba pardavimas apskaitoje registruojamas pagal nuolatinį atsargų rodymo apskaitoje būdą, kai buhalterinėje apskaitoje registruojama kiekviena su atsargų sunaudojimu, pardavimu ar perleidimu susijusi ūkinė operacija.

Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo ūkinio inventoriaus kiekinė ir vertinė apskaita tvarkoma nebalansinėse sąskaitose.

Išsamiau atsargų apskaitos tvarkos ir procedūros nustatytos AT vadovo įsakymais patvirtintuose apskaitos tvarkų aprašuose.

**Finansinis turtas**

Finansinio turto apskaitos metodai ir taisyklės nustatyti 14-ajame VSAFAS „Jungimai ir investicijos į asocijuotuosius subjektus“, 15-ajame VSAFAS „Konsoliduotųjų finansinių ataskaitų rinkinys ir investicijos į kontroliuojamus subjektus“ ir 17-ajame VSAFAS „Finansinis turtas ir finansiniai įsipareigojimai“.

BĮ finansinio turto neturi, bet jei atsirastų jis bus tvarkomas kaip nustatyta 17-ąjame standarte.

**Gautinos sumos**

Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose rodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius.

Išsamiau gautinų sumų apskaitos tvarkos ir procedūros nustatytos AT vadovo įsakymais patvirtintuose apskaitos tvarkų aprašuose.

**Pinigai ir pinigų ekvivalentai**

Pinigus sudaro pinigai kasoje, bankų sąskaitose ir pinigai kelyje.

**Išankstiniai apmokėjimai**

Išankstiniai apmokėjimai pirminio pripažinimo momentu apskaitoje registruojami įsigijimo savikaina, o kiekvieno ataskaitinio laikotarpio pabaigoje, sudarant finansines ataskaitas, parodomi įsigijimo savikaina, atėmus nuvertėjimo nuostolius, jei jie yra.

Išsamiau išankstinių apmokėjimų apskaitos tvarkos ir procedūros nustatytos AT vadovo įsakymais patvirtintuose apskaitos tvarkų aprašuose.

**Finansavimo sumos**

Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“.

Finansavimo sumos pripažįstamos, kai atitinka 20-ajame VSAFAS nustatytus kriterijus.

Finansavimo sumos BĮ apima finansavimo sumas iš valstybės ir savivaldybės biudžeto, iš Europos Sąjungos, užsienio valstybių ir tarptautinių organizacijų, iš kitų šaltinių, Lietuvos ir užsienio paramos fondų gauti arba gautini pinigai arba kitas turtas, skirtas BĮ nuostatuose nustatytiems tikslams pasiekti, funkcijoms atlikti ir vykdomoms programoms įgyvendinti. Finansavimo sumos taip pat apima BĮ gautus arba gautinus pinigus ir kitas lėšas išlaidoms dengti ir kaip paramą gautą turtą.

Lėšos, kurias BĮ uždirbo bei pervedė į Savivaldybės iždą ir gavo (ar turi teisę atgauti) atgal, nėra laikomos finansavimo sumomis.

BĮ apskaitoje registruojant finansavimo sumas jos grupuojamos pagal pirminį finansavimo šaltinį.

BĮ užregistruotos gautinos, gautos, panaudotos, perduotos, grąžintos finansavimo sumos ir finansavimo pajamos pagal paskirtį skirstomos į:

* finansavimo sumas nepiniginiam turtui įsigyti;
* finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti yra gaunamos kaip neatlygintinai gautas ilgalaikis turtas ar atsargos, arba kaip gaunami pinigai, skirti įsigyti ilgalaikį turtą ar atsargas.

Finansavimo sumos kitoms išlaidoms yra skirtos ataskaitinio laikotarpio išlaidoms (negautoms pajamoms) kompensuoti. Taip pat finansavimo sumomis, skirtomis kitoms išlaidoms, yra laikomos visos likusios finansavimo sumos, nepriskiriamos nepiniginiam turtui įsigyti.

Finansavimo pajamos pripažįstamos tais laikotarpiais, kuriais patiriamos sąnaudos, dengiamos iš finansavimo sumų. Panaudotos finansavimo sumos registruojamos tą patį ataskaitinį laikotarpį, kurį patiriamos sąnaudos, dengiamos iš finansavimo sumų, jeigu finansavimo sumos gautos arba mokėjimo paraiška pateikta. Jei finansavimo sumos nebuvo gautos arba mokėjimo paraiška nebuvo pateikta, registruojamos sukauptos finansavimo pajamos, o panaudotos finansavimo sumos pripažįstamos tik tą ataskaitinį laikotarpį, kurį pateikiama mokėjimo paraiška arba gaunamos finansavimo sumos.

Gautos ir perduotos kitiems VSS finansavimo sumos BĮ finansavimo sąnaudomis nepripažįstamos. Perdavus finansavimo sumas kitiems VSS, mažinamos gautos finansavimo sumos, registruojamos finansavimo sumos (perduotos).

Gautos ir perduotos ne VSS finansavimo sumos, įskaitant suteiktas subsidijas, registruojamos kaip BĮ finansavimo sąnaudos, kartu pripažįstant finansavimo, kuris buvo skirtas šiam tikslui, pajamas.

Finansavimo sumų 4 klasės sąskaitos uždaromos ataskaitinių metų paskutinės dienos data.

Išsamiau finansavimo sumų apskaitos tvarka ir procedūros nustatytos AT vadovo įsakymais patvirtintuose apskaitos tvarkų aprašuose.

**Finansiniai įsipareigojimai**

Finansinių įsipareigojimų apskaitos principai, metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ ir 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“, 24-ajame VSAFAS „Su darbo santykiais susijusios išmokos“ ir 27-asis VSAFAS „Koncesijos ir valdžios ir privataus subjektų partnerystės sutartys“.

Visi BĮ įsipareigojimai laikomi finansiniai įsipareigojimais. Pagal trukmę įsipareigojimai yra skirstomi į ilgalaikius ir trumpalaikius.

Ilgalaikiams finansiniams įsipareigojimams priskiriama:

* ilgalaikiai finansiniai įsipareigojimai;
* ilgalaikiai atidėjiniai;
* kiti ilgalaikiai finansiniai įsipareigojimai.

Trumpalaikiams finansiniams įsipareigojimams priskiriama:

* ilgalaikių atidėjinių einamųjų metų dalis ir trumpalaikiai atidėjiniai;
* ilgalaikių įsipareigojimų einamųjų metų dalis;
* trumpalaikiai finansiniai įsipareigojimai;
* mokėtinos sumos į biudžetus ir fondus;
* mokėtinos subsidijos, dotacijos ir finansavimo sumos;
* socialinės išmokos;
* grąžintini mokesčiai, įmokos ir jų permokos;
* tiekėjams mokėtinos sumos;
* su darbo santykiais susiję įsipareigojimai;
* sukauptos mokėtinos sumos;
* kiti trumpalaikiai finansiniai įsipareigojimai.

Pirminio pripažinimo metu finansiniai įsipareigojimai įvertinami įsigijimo savikaina.

Paskesnio vertinimo metu finansiniai įsipareigojimai įvertinami:

* susiję su rinkos kainomis – tikrąja verte;
* iš suteiktų garantijų kilę finansiniai įsipareigojimai – tikrąją verte;
* kiti ilgalaikiai finansiniai įsipareigojimai – amortizuota savikaina;
* kiti trumpalaikiai finansiniai įsipareigojimai – įsigijimo savikaina.

Išsamiau BĮ ilgalaikių ir trumpalaikių įsipareigojimų apskaitos tvarka ir procedūros nustatytos AT vadovo įsakymais patvirtintuose apskaitos tvarkų aprašuose.

**Atidėjiniai**

Atidėjiniai pripažįstami ir registruojami apskaitoje tada, kai dėl įvykio praeityje BĮ turi dabartinę teisinę prievolę ar neatšaukiamą pasižadėjimą, ir tikimybė (didesnė negu 50 proc.), kad įsipareigojimą reikės padengti turtu, yra didesnė už tikimybę, kad nereikės, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami, o informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte.

Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, turinčias įtakos dabartiniam įvertinimui.

**Finansinė nuoma (lizingas)**

Finansinės nuomos (lizingo) BĮ turėti negali, bet jeigu pasitaiko, tai taikomas turinio viršenybės prieš formą principas. Ar nuoma laikoma veiklos nuoma, ar finansine nuoma, priklauso ne nuo sutarties formos, o nuo jos turinio ir ekonominės prasmės.

**Grynasis turtas**

Kiekvienų ataskaitinių metų paskutinės dienos data pajamų ir sąnaudų sąskaitos uždaromos į einamųjų metų perviršio arba deficito sąskaitą.

Kiekvienų ataskaitinių metų pirmos dienos data praėjusių metų perviršis arba deficitas pripažįstamas sukauptu ankstesnių metų perviršiu arba deficitu.

**Pajamos**

Pajamų apskaitos principai, metodai ir taisyklės nustatyti 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra padaromos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, būtina nurodyti, kokiai valstybės funkcijai ir kuriai programai vykdyti buvo pripažintos finansavimo pajamos.

Pajamos, išskyrus finansavimo pajamas, pripažįstamos, kai tikėtina, kad BĮ gaus su sandoriu susijusią ekonominę naudą, kai galima patikimai įvertinti pajamų sumą ir kai BĮ gali patikimai įvertinti su pajamų uždirbimu susijusias sąnaudas.

Pajamomis laikoma tik pačios BĮ gaunama ekonominė nauda. BĮ pajamomis nepripažįstamos trečiųjų asmenų vardu surinktos sumos, kadangi tai nėra BĮ gaunama ekonominė nauda. Jei BĮ yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į atitinkamą biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, tokios sumos ar jų dalis nėra BĮ pajamos ir apskaitoje registruojamos kaip gautinos ir mokėtinos sumos.

Finansavimo pajamos pripažįstamos tuo pačiu laikotarpiu, kai yra patiriamos sąnaudos, kurios bus padengtos iš finansavimo sumų, arba kai perleidžiamas turtas, kuris buvo įsigytas iš finansavimo sumų.

BĮ apskaitoje pripažįstamos pagrindinės veiklos, kitos veiklos ir finansinės ir investicinės veiklos pajamos.

Išsamiau pajamų apskaitos tvarkos ir procedūros nustatytos AT vadovo įsakymais patvirtintuose apskaitos tvarkų aprašuose.

**Sąnaudos**

Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų, susijusių su finansiniu turtu, finansavimo sumomis ir finansiniais įsipareigojimais, apskaitos principai nustatyti 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ ir 20-ajame VSAFAS „Finansavimo sumos“.

Apskaitoje sąnaudos pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kai buvo patirtos.

Sąnaudų dydis įvertinamas sumokėta arba mokėtina pinigų arba jų ekvivalentų suma.

BĮ apskaitoje pripažįstamos pagrindinės veiklos, kitos veiklos, finansinės ir investicinės veiklos sąnaudos.

Išsamiau sąnaudų apskaitos tvarka ir procedūros nustatytos AT vadovo įsakymais patvirtintuose apskaitos tvarkų aprašuose.

**Sandoriai užsienio valiuta**

Sandorių užsienio valiuta apskaitos principai nustatyti 21-ajame VSAFAS „Sandoriai užsienio valiuta“.

Sandoriai užsienio valiuta pirminio pripažinimo metu registruojami apskaitoje pagal sandorio dieną galiojantį euro ir užsienio valiutos santykį nustatytą vadovaujantis LR buhalterinės apskaitos įstatymu.

Pelnas ir nuostoliai iš sandorių užsienio valiuta ir iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.

Valiutinių straipsnių likučiai perkainojami pagal ataskaitinio laikotarpio pabaigos euro ir užsienio valiutos santykį, nustatytą vadovaujantis LR buhalterinės apskaitos įstatymu.

**Turto nuvertėjimas**

Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 22-ajame VSAFAS „Turto nuvertėjimas“. Šiuose VSAFAS nurodyti ir turto nuvertėjimo požymiai, ir požymiai, pagal kuriuos vertinama, ar nuvertėjimas išnyko arba sumažėjo.

Turtas yra nuvertėjęs, kai turto vertė yra sumažėjusi, t. y. jo balansinė vertė yra didesnė už tikėtiną atgauti sumą už tą turtą.

Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę ir ta pačia suma registruojant ataskaitinio laikotarpio pagrindinės arba kitos veiklos sąnaudas.

Turto nuvertėjimas nėra tolygus turto nurašymui. Turtui nuvertėjus yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pat kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

Kai vėlesnį ataskaitinį laikotarpį, pasikeitus aplinkybėms, atkuriama anksčiau pripažinta turto nuvertėjimo suma, turto balansinė vertė po nuvertėjimo atkūrimo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

Pripažinus ilgalaikio materialiojo ar nematerialiojo turto nuvertėjimo nuostolius, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

Išsamiau turto nuvertėjimo apskaitos tvarka ir procedūros nustatytos AT vadovo įsakymais patvirtintuose Ilgalaikio materialiojo turto, Nematerialiojo turto, atsargų, Išankstinių apmokėjimų ir gautinų sumų ir ilgalaikių trumpalaikių įsipareigojimų apskaitos tvarkos aprašuose.

**Neapibrėžtieji įsipareigojimai ir neapibrėžtasis turtas**

Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“.

BĮ apskaitoje neapibrėžtieji įsipareigojimai ir neapibrėžtasis turtas registruojami nebalansinėse sąskaitose.

Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte. Kai tikimybė, kad reikės panaudoti turtą įsipareigojimui apmokėti, yra labai maža, informacija apie įsipareigojimą aiškinamajame rašte nebūtina.

Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio pabaigoje, siekiant užtikrinti, kad pasikeitimai būtų tinkamai rodomi aiškinamajame rašte.

Neapibrėžtasis turtas finansinėse ataskaitose nerodomas tol, kol nėra aišku, ar jis duos ekonominės naudos. Jei ekonominė nauda tikėtina, tačiau nėra tikra, kad ji bus gauta, informacija apie neapibrėžtąjį turtą pateikiama aiškinamajame rašte.

**Poataskaitiniai įvykiai**

Poataskaitinių įvykių apskaitos ir pateikimo finansinėse ataskaitose taisyklės pateiktos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“.

Poataskaitiniai įvykiai, kurie suteikia papildomos informacijos apie BĮ finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra rodomi finansinės būklės, veiklos rezultatų ir pinigų srautų ataskaitose. Nekoreguojantys poataskaitiniai įvykiai aprašomi aiškinamajame rašte, kai jie reikšmingi. Reikšmingu įvykiu laikomas toks įvykis, kai informacijos apie jį nepateikimas būtų laikomas esmine apskaitos klaida, arba galėtų iškreipti finansinę ataskaitą ir paveikti informacijos vartotojų priimamus sprendimus.

**Tarpusavio užskaitos ir palyginamoji informacija**

Sudarant finansinių ataskaitų rinkinį, turto ir įsipareigojimų, pajamų ir sąnaudų tarpusavio užskaita negalima, išskyrus atvejus, kai konkretus VSAFAS reikalauja būtent tokios užskaitos.

Finansinėse ataskaitose pateikiama ataskaitinių ir praėjusių finansinių metų informacija. Jei buvo pakeisti finansinių ataskaitų straipsnių įvertinimo metodai, straipsnių pateikimas ar klasifikavimas, praėjusių finansinių metų sumos, kurias norima palyginti su ataskaitinių metų sumomis, turi būti pateikiamos 7-ajame VSAFAS „Apskaitos politikos, apskaitinių įverčių keitimas ir klaidų taisymas“ nustatyta tvarka. Informacija apie apskaitos principų ir apskaitinių įverčių pasikeitimus, sudarant ataskaitinio laikotarpio finansinių ataskaitų rinkinį, pateikiama aiškinamajame rašte.

**Informacijos pagal segmentus pateikimas**

Informacijos pagal segmentus pateikimo finansinėse ataskaitose principai nustatyti 25-ajame VSAFAS „Segmentai“.

BĮ apskaitą tvarko pagal segmentus. Segmentas – tai BĮ pagrindinės veiklos dalis, apimanti vienos valstybės funkcijos, nustatytos LR valstybės ir savivaldybių biudžetų pajamų ir išlaidų klasifikacijoje, atlikimą.

BĮ veikloje skiriami šie segmentai:

* bendrųjų valstybės paslaugų;
* gynybos;
* viešosios tvarkos ir visuomenės apsaugos;
* ekonomikos sektoriaus;
* aplinkos apsaugos;
* būsto ir komunalinio ūkio;
* sveikatos priežiūros;
* poilsio, kultūros ir religijos;
* švietimo;
* socialinės apsaugos.

BĮ turto, įsipareigojimų, finansavimo sumų, pajamų ir sąnaudų apskaita turi būti tvarkoma pagal segmentus, kad būtų teisingai užregistruotos pagrindinės veiklos sąnaudos ir pagrindinės veiklos išmokų pinigų srautai.

Turtas, įsipareigojimai, finansavimo sumos, pajamos ir sąnaudos, kurių priskyrimo segmentui pagrindas yra neaiškus, turi būti priskiriami didžiausią BĮ veiklos dalį sudarančiam segmentui.

Aiškinamajame rašte pagal kiekvieną segmentą atskleidžiama tokia ataskaitinio ir praėjusio ataskaitinio laikotarpio informacija:

* pagrindinės veiklos sąnaudos;
* pagrindinės veiklos pinigų srautai.

**Apskaitos politikos keitimas**

Apskaitos politikos keitimo principai nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

BĮ pasirenka ir taiko apskaitos politiką remdamasi nuostatomis, pateiktomis 1-ajame VSAFAS „Informacijos pateikimas finansinių ataskaitų rinkinys“. Ūkinių operacijų ir ūkinių įvykių apskaitos ir dėl jų atsirandančio turto, įsipareigojimų, finansavimo sumų, pajamų ir (arba) sąnaudų pripažinimo ir vertinimo apskaitoje pakeitimas yra laikomas apskaitos politikos keitimu.

Apskaitos politika keičiama dėl VSAFAS pasikeitimo, jei kiti teisės aktai to reikalauja arba siekiant tinkamiau parodyti VSS finansinę būklę, veiklos rezultatus ir pinigų srautus. Apskaitos politikos keitimas finansinėse ataskaitose parodomas taikant retrospektyvinį būdą, t. y. nauja apskaitos politika taikoma taip, lyg visada būtų buvusi taikoma, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį apskaitos politika pakeičiama, ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nekoreguojama.

**Apskaitinių įverčių keitimas**

Apskaitinių įverčių keitimo principai ir taisyklės nustatyti 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą, arba atsiranda papildomos informacijos ar kitų įvykių.

Apskaitinių įverčių pasikeitimams įvertinti BĮ direktoriaus arba jo įgalioto asmens įsakymu gali būti sudaroma komisija, atsakinga už tinkamą aplinkybių ir informacijos, lemiančios apskaitinį įvertį, taip pat poveikio nustatymą ir rodymą finansinėse ataskaitose.

BĮ finansinių ataskaitų elemento vertės pokytis, atsiradęs dėl apskaitinio įverčio pokyčio, turi būti rodomas toje pačioje veiklos rezultatų ataskaitos eilutėje, kurioje buvo rodoma prieš tai buvusi šio ataskaitos elemento vertė. Informacija, susijusi su apskaitinio įverčio pakeitimu, pateikiama aiškinamajame rašte.

Apskaitos politika laikomas pasirinktas apskaitos metodas (pvz., nusidėvėjimas skaičiuojamas tiesioginiu metodu), o apskaitiniu įverčiu laikomas BĮ pasirinktas dydis nusidėvėjimui apskaičiuoti (pvz., nusidėvėjimo normatyvas).

**Apskaitos klaidų taisymas**

Apskaitos klaidų taisymo taisyklės nustatytos 7-ajame VSAFAS „Apskaitos politikos, apskaitinių įverčių keitimas ir klaidų taisymas“.

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė kaip 0,5 procento per finansinius metus gautų finansavimo sumų vertės. Jei įstaiga neturi gauto finansavimo, tai klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė kaip 0,25 procento turto balansinės vertės.

Esminės ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:

* jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir rodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;
* jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesnio ataskaitinio laikotarpio finansinė informacija pateikiama tokia, kokia buvo, t. y. nekoreguojama. Su esminės klaidos taisymu susijusi informacija pateikiama aiškinamajame rašte.

**III SKYRIUS**

**PASTABOS**

1. **Pastaba Nr. P03.** Nematerialus turtas.

Ataskaitinio laikotarpio pabaigai nematerialus turtas pateiktas likutine verte 0,00 Eur. Informacija apie nematerialiojo turto balansinės vertės pagal turto grupes pasikeitimas per ataskaitinį laikotarpį pateiktas priede  P3 „Nematerialus turtas”.

Nematerialiojo turto, kurio naudingo tarnavimo laikas neribotas, įstaiga neturi.

Pokyčiai buvo kito nematerialaus turto grupėje atstatyta 132,00 Eur praėjusio laikotarpio amortizacija.

Per ataskaitinį laikotarpį priede  pateiktas turtas (išskyrus perkėlimą iš nebaigtų vykdyti  projektų  ir išankstinių apmokėjimų grupės) nebuvo  pergrupuotas.

1. **Pastaba Nr. P04.** Ilgalaikis materialus turtas.

Finansinėse ataskaitose ataskaitinio laikotarpio ilgalaikio materialiojo turto  likutinė vertė 390377,32 Eur.Informacija apie ilgalaikio materialiojo turto balansinės vertės pagal turto grupes pasikeitimas per ataskaitinį laikotarpį pateiktas priede P4-1 „Ilgalaikio materialaus turto įsigijimo savikaina“

Per ataskaitinį laikotarpį priede pateiktas turtas (išskyrus perkėlimą iš nebaigtos statybos ir išankstinių apmokėjimų grupės)  nebuvo pergrupuotas

Kitų Ilgalaikio materialaus turto pokyčių nebuvo.

Ataskaitinio laikotarpio pabaigoje ilgalaikio materialiojo turto, vertinamo tikrąja verte, įstaiga neturi.

1. **Pastaba Nr. P05**. Ilgalaikis finansinis turtas.

Įstaiga turi ilgalaikio finansinio turto, kurio likutinė vertė 11021,37Eur.

Finansinį turtą sudaro po vienerių metų gautinos finansavimo sumos įsipareigojimams, kurių įvykdymo terminas daugiau kaip 12 mėnesių.  Informacija apie ilgalaikį finansinį turtą pateikta priede P5 „Finansinis turtas”.

1. **Pastaba Nr. P08.** Atsargos.

VSS atsargas sudaro medžiagos, žaliavos ir ūkinis inventorius. Ataskaitinio laikotarpio pabaigoje atsargų balansinė vertė 1789,58 Eur. Medžiagų, žaliavų likutį 1789,58 Eur sudaro maisto produktai, pirkto ir neatiduoto naudoti ūkinio inventoriaus likutis 0,00 Eur .

Pergrupuota į/iš ilgalaikį(io) materialųjį (iojo) turto(o) 0,00 Eur.  Atsargų detali informacija pagal atsargų grupes pateikta priede P8 „Atsargos“

1. **Pastaba Nr. P09.** Išankstiniai apmokėjimai.

Finansinėse ataskaitose ataskaitinio laikotarpio pabaigoje išankstiniai apmokėjimai yra 411,77 Eur. Juos sudaro išankstiniai apmokėjimai tiekėjams už prekes ir paslaugas pagal sudarytas sutartis 0,00 Eur. bei ateinančių laikotarpių sąnaudos 411,77 Eur. Jas sudaro 170,48 Eur draudimo sąnaudos, 29,76 Eur prenumeratos sąnaudos ir 211,53 Eur kitų paslaugų sąnaudos.

Detali išankstinių mokėjimų informacija pateikta priede P9 „Išankstiniai apmokėjimai”

1. **Pastaba Nr. P10.** Per vienus metus gautinos sumos.

Įstaigos per vienerius metus gautinų sumų balansinė vertė yra 114561,16 Eur. Per ataskaitinį laikotarpį buvo pripažintas   gautinų sumų  nuvertėjimas 24,50 Eur dėl  neįvykdytų įsipareigojimų už suteiktas paslaugas. Panaikintas gautinų sumų nuvertėjimas 9,58 Eur dėl  apmokėtų įsiskolinimų. Informacija apie per vienus metus gautinas sumas pateikta priede P10 „Gautinos sumos“.

1. **Pastaba Nr. P11.** Pinigai ir pinigų ekvivalentai.

Piniginių lėšų likutis 9308,66 Eur ataskaitinio laikotarpio pabaigoje. Informacija apie pinigų likučius pagal šaltinius pateikta priede  P11 „Pinigai ir pinigų ekvivalentai“.

Viešojo sektoriaus subjektų veikla yra reguliuojama teisės aktų, kurie riboja jų galimybę prisiimti riziką, įskaitant kredito ir palūkanų normų riziką.

1. **Pastaba Nr. P12.** Finansavimo sumos.

Finansavimo sumų gavimas ir panaudojimas pagal šaltinius pateiktas priede P12 „Finansavimo sumos”.

1. **Pastaba Nr. P15.** Atidėjiniai.

Ataskaitinio laikotarpio atidėjinius sudaro darbuotojų išeitinės išmokos pagal darbo kodekso 56 str. 1 dalies 4 punktą ir 2 dalį, jeigu pagal neterminuotą darbo sutartį dirbančiam darbuotojui suėjo įstatymų nustatytas senatvės pensijos amžius ir įgijo teisę į visą senatvės pensiją, dirbdamas pas tą darbdavį*.* Balansinės vertės pasikeitimas pateiktas priede P15 „Atidėjiniai“ , priede „Atidėjiniai pagal jų paskirtį“  ir priede  „Atidėjiniai pagal jų panaudojimo laiką“.

1. **Pastaba Nr. P17.** Trumpalaikiai įsipareigojimai.

Trumpalaikės mokėtinos sumos yra 94984,40 Eur. Jas sudaro skolos tiekėjams už suteiktas paslaugas ir prekes 3754,32 Eur., su darbo santykiais susijusieji įsipareigojimai 0,00 Eur., sukauptos atostogų rezervo ir nuo jo priskaičiuoto socialinio draudimo mokesčių sąnaudos 90036,36 Eur., kiti trumpalaikiai įsipareigojimai 1193,72 Eur,  iš jų gauti išankstiniai apmokėjimai 1193,72 Eur.  Gauti depozitai (užstatai) 0,00 Eur.

Informacija apie kai kurias trumpalaikes mokėtinas sumas pateikta priede P17 „Trumpalaikės mokėtinos sumos“.

1. **Pastaba Nr. P21**. Pagrindinės veiklos kitos pajamos ir kitos veiklos pajamos.

Įstaigos apskaičiuotos pagrindinės veiklos kitos pajamos per ataskaitinį laikotarpį buvo 72663,43 Eur. Kitos veiklos pajamos buvo 1812,16 Eur , iš jų už turto nuomą 1617,20 Eur ir kitos pajamos 194,96 Eur už pagamintą, bet nepanaudotą  elektros energiją .

Informacija apie kitos veiklos pajamas pateikta priede P21 „Kitos pagrindinės veiklos pajamos ir kitos pajamos“.

1. **Pastaba Nr. P23.** Finansinės ir investicinės veiklos rezultatas.

Informacija apie finansinės ir investicinės veiklos pajamas pateikta  priede P23 „Finansinės ir investicinės veiklos pajamos ir sąnaudos”.

Valiutų kurso rizikos nėra, nes nevykdė atsiskaitymų užsienio valiuta.

1. **Pastaba Nr. P02.** Pagrindinės veiklos sąnaudos.

Įstaigos pagrindinės veiklos sąnaudos priskiriamos pirminiam Švietimo segmentui ir antriniams  Ekonomikos ir Socialinės apsaugos segmentams. Informacija apie ataskaitinio ir praėjusio ataskaitinio laikotarpio pagrindinės veiklos sąnaudas  pateikta priede P2 „Informacija apie segmentus”.

**Pagrindinės veiklos sąnaudų palyginimo informacija.**

|  |  |  |  |  |  |
| --- | --- | --- | --- | --- | --- |
| Eil.Nr. | Sąnaudų pavadinimas | Ataskaitinis laikotarpis 2024 m | Praėjęs ataskaitinis laikotarpis 2023 m. | Skirtumas "+", padidėjimas," - " sumažėjimas | Pastabos dėl pasikeitimų |
| 1 | Pagrindinės veiklos sąnaudos (iš viso) | [1 372 173,62](http://biudzetasvs/dokumentai?eil=11&stulp=1) | [1 160 887,25](http://biudzetasvs/dokumentai?eil=11&stulp=2) | 211 286,37 | Dėl padidėjusių kainų ir darbo užmokesčio |
| 2 | Darbo užmokestis ir socialinis draudimas | [1 191 775,78](http://biudzetasvs/dokumentai?eil=12&stulp=1) | [958 274,19](http://biudzetasvs/dokumentai?eil=12&stulp=2) | 233 501,59 | Dėl pareiginės algos koeficientų  pastoviosios dalies padidėjimo |
| 3 | Nusidėvėjimas ir amortizacija | [19 912,33](http://biudzetasvs/dokumentai?eil=13&stulp=1) | [42 891,34](http://biudzetasvs/dokumentai?eil=13&stulp=2) | -22 979,01 | Keitėsi ilgalaikio turto nusidėvėjimo normatyvai |
| 4 | Komunaliniai ir ryšiai | [26 383,95](http://biudzetasvs/dokumentai?eil=14&stulp=1) | [29 305,33](http://biudzetasvs/dokumentai?eil=14&stulp=2) | -2 921,38 | Mažesni šildymo kaštai |
| 5 | Komandiruotės |  |  |  |  |
| 6 | Transportas |  | [447,30](http://biudzetasvs/dokumentai?eil=16&stulp=2) | -447,30 | Nebuvo poreikio transporto  sąnaudoms |
| 7 | Kvalifikacija | [1 720,00](http://biudzetasvs/dokumentai?eil=17&stulp=1) | [3 691,00](http://biudzetasvs/dokumentai?eil=17&stulp=2) | -1 971,00 | Mažiau darbuotojų kėlė kvalifikaciją |
| 8 | Paprastasis remontas ir eksploatavimas | [23 709,86](http://biudzetasvs/dokumentai?eil=18&stulp=1) | [11 869,25](http://biudzetasvs/dokumentai?eil=18&stulp=2) | 11 840,61 | Padidėjo dėl neplanuotų vėtros padarinių šalinimo darbų bei intensyviai vykdomų kiemo įrenginių remonto, patalpų atnaujinimo darbų |
| 9 | Nuvertėjimas ir nurašymo suma | [14,92](http://biudzetasvs/dokumentai?eil=19&stulp=1) | [48,83](http://biudzetasvs/dokumentai?eil=19&stulp=2) | -33,91 | Sumažėjo pradelstų apmokėjimų |
| 10 | Sunaudotos ir parduotos atsargos | [98 899,28](http://biudzetasvs/dokumentai?eil=20&stulp=1) | [101 342,81](http://biudzetasvs/dokumentai?eil=20&stulp=2) | -2 443,53 | Sumažėjo dėl mažesnio kiekio įsigijimo |
| 11 | Socialinės išmokos | [3 048,90](http://biudzetasvs/dokumentai?eil=21&stulp=1) | [4 020,00](http://biudzetasvs/dokumentai?eil=21&stulp=2) | -971,10 | Sumažėjo poreikis materialinėms pašalpoms |
| 12 | Nuoma |  |  | 0,00 |  |
| 13 | Kitos paslaugos | [6 708,60](http://biudzetasvs/dokumentai?eil=24&stulp=1) | [8 997,20](http://biudzetasvs/dokumentai?eil=24&stulp=2) | -2 288,60 | dėl paslaugų mažesnio kiekio įsigijimo |
| 14 | Kita |  |  |  |  |

1. **Pastaba Nr. P18.** Grynasis turtas.

Įstaiga tikrosios vertės rezervo neturi. Ataskaitinio laikotarpio pabaigoje grynais turtas buvo 21348,97 Eur.

Įstaiga Kitų rezervų neturi.

1. **Įstaigos gauta (ne)finansinė parama.**

Informacija apie per ataskaitinį laikotarpį gautą finansinę ir nefinansinę paramą bei paramos panaudojimą pateikta priede P12 „Gauta parama” ir „ Paramos panaudojimas”.

1. **Nebalansinės sąskaitos.**

Įstaigos nebalansinėse sąskaitose yra apskaitomas  išduotas naudoti ūkinis inventorius  156506,97 Eur,  saugoti priimtas turtas   0,00 Eur , konsignacinės prekės 0,00 Eur,  pagal panaudos sutartis gautas turtas 206499,07 Eur.

|  |  |  |
| --- | --- | --- |
| Panaudos davėjas | Turto pavadinimas | Vertė, Eur |
| Nacionalinė žemės tarnyba prie Aplinkos ministerijos | Žemė | 206499,07 |

1. **Apskaitos politika ir apskaitinių įvertinimų keitimas, klaidų taisymas.**

Apskaitos politikos keitimas ir esminių apskaitos klaidų taisymo įtaka pateikta lentelėje „Apskaitos politika ir apskaitinių įvertinimų keitimas, klaidų taisymas“. Per ataskaitinį laikotarpį kito nematerialiojo turto grupėje atstatyta prekės ženklo 132,00 Eur praėjusio laikotarpio amortizacija. Dėl šios klaidos nei savivaldybei, nei valstybei žala nepadaryta.

 Direktorė Inga Prieskienė

\_\_\_\_\_\_\_\_\_\_\_\_\_\_\_\_\_\_\_                   \_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_\_\_\_\_\_

(Įstaigos vadovo ar jo įgalioto Parašas Vardas  ir pavardė

 asmens pareigų pavadinimas)

Grupės vadovės pavaduotoja Jolita Zimbienė

\_\_\_\_\_\_\_\_\_\_\_\_\_\_\_\_\_                  \_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_\_\_\_\_\_

(Finansinę apskaitą tvarkančio Parašas Vardas  ir pavardė

 juridinio asmens BĮ „Kauno

biudžetinių įstaigų buhalterinė apskaita“

Įstaigos vadovo arba jo įgalioto

asmens pareigų pavadinimas)